Jamus ta bayar da umarnin jigilar fasinjoji zuwa ƙasar. | Labarai | DW | 20.04.2010
Jamus ta bayar da umarnin jigilar fasinjoji zuwa ƙasar.
Hukumomin Jamus sun umarci Lufthansa da Air Berlin su yi jigilar fasinjoji 15,000 zuwa ƙasar
Ministan kula da harkokin sufuri a Jamus Peter Ramsauer ya sanar da cewar za'a sami daidaiton lamura a sha'anin zurga - zurgar jiragen sama a yau Talata ko da shike kuma ya ce hakan zai kasance ne a ƙarƙashin tsaurarar matakan tsaro. Hukumar kula da sufurin jiragen sama a nan Jamus ta baiwa kamfanonin jiragen sama na Lufthansa da kuma Air Berlin umarni na musamman domin ɗauko fasinjoji dubu 15 zuwa Jamus waɗanda ke filayen jirage daban daban a wasu ƙasashe amma jiragen zasu yiwo ƙasa ne daga gajimaren tokar kana a ƙarƙashin kulawa ta musamman.
Matakin da Jamus ɗin ta ɗauka dai ya biyo bayan yarjejeniyar da ministocin kula da harkokin sufuri na ƙungiyar tarayyar Turai suka cimma ne ta sassauta matsayin yankunan da aka taƙaita zurga - zurgar jiragen sama sakamakon gajimaren toka daga aman wuta na wani tsauni dake ƙasar Iceland.
A halin da ake ciki kuma jami'an kula da harkokin sufurin jiragen sama a ƙasar Birtaniya sun sanar da cewar, alamu na nuna tokar aman dutse daga ƙasar Iceland ɗin yana ƙara yin muni, lamarin dake janyo rashin tabbas na ko za'a yi dawo da jigilar jiragen sama a filin jirgin samar birnin London.
Kwanan wata 20.04.2010
Permalink https://p.dw.com/p/N0nE
An kubutar da daruruwa daga makarantar gyara hali 16.10.2019
A karo na biyu a mako guda kenan da 'yan sanda ke kubutar da maza da kananan yara daga makarantun Islamiya a jihar Katsina da ke arewacin Najeriya.
Tazarar haihuwa zai magance dumamar yanayi 16.10.2019
Masana kimiya sun bayar da shawarar a rage farashin kudin maganin yin tazarar haihuwa don ya wadaci mata, ta hakan za a iya shawo kan barazanar da duniya ke fuskanta daga dumamar yanayi inji sanarwar.
Mata da bikin ranar abinci ta duniya 16.10.2019